คือมีเพศสัมพันธ์กับแฟนป้องกัน มีบางครั้งสอดใส่แต่ไม่เสร็จก็ดึงออกค่ะ ปกติประจำเดือนมาวันที่8-9 แต่ตอนนี้ขาด4-5วันแล้วค่ะ ที่บ้านเครียดเลยให้ตรวจ ขึ้น1ขีด แต่ไม่ค่อยมั่นใจว่าท้องรึปล่าว ว่าจะไปตรวจที่รพ.(เจาะเลือด) สามารถเชื่อได้มั้ยค่ะ
สวัสดีค่ะ ประจำเดือนที่จัดว่ามาช้าคือช้ากว่า 35 วันนับจากครั้งก่อน โดยอาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์ทำงานผิดปกติ-ถุงน้ำในรังไข่ หรือความผิดปกติของฮอร์โมนที่สร้างจากรังไข่-พังผืดในมดลูกสาเหตุที่พบบ่อยที่สุดคือการตั้งครรภ์ ถ้าในระหว่างเดือนมีเพศสัมพันธ์ไม่ได้ป้องกันก็มีโอกาสมาก หากป้องกันก็ต้องดูว่าเป็นการป้องกันแบบใด ได้ใช้ตลอดการมีเพศสัมพันธ์หรือไม่ การตรวจด้วยชุดการตั้งครรภ์นั้นสามารถให้ผลบวกหลังการปฏิสนธิ 10-14 วัน หากตรวจแล้วให้ผลลบคือขึ้นขีดเดียว แต่ประจำเดือนก็ยังไม่มา แนะนำไปยืนยันการตรวจการตั้งครรภ์ที่รพ.อีกครั้ง แพทย์อาจตรวจปัสสาวะ ตรวจเลือด หรือทำอัลตราซาวน์หน้าท้องร่วมด้วยค่ะ